**КУЛТУРЕН КАЛЕНДАР**

**НА НАРОДНО ЧИТАЛИЩЕ „ХРИСТО БОТЕВ-1903”**

**СЕЛО РАДУИЛ, ОБЩИНА САМОКОВ, ОБЛАСТ СОФИЙСКА**

**ЗА 2020 ГОДИНА**

**ЯНУАРИ**

21.01. – Бабин ден – пресъздаване на обичая „Бабино” и приготвяне на баници, зелници и питки. Ще вземат участие в празника всички жени, които са станали баби през изминалата година.

**ФЕВРУАРИ**

19.02. – 147 години от гибелта на Васил Левски – изработка на табло. Прожекция на филм посветен на Васил Левски и беседа на тема „Делото на Левски”.

**МАРТ**

01.03. - Ден на самодееца – организиране на празнична вечеря за всички самодейци от читалището ни.

03.03. – Честване на 3-ти март - Освобождението на България . Изготвяне на табло.

07.03. - Тодоровден – провеждане на традиционната „конска кушия” в центъра на селото с награди на всички участници.

25.03. – Благовещение - изготвяне на изложба във фоайето на читалището от ръкоделия изработени от жените от селото ни.

**АПРИЛ**

02.04. – Международен ден на детската книга - беседа с деца от селото ни на тема „Любимата ми книга”. Ще участват 10-12 деца от селото ни.

16.04. – Велики четвъртък - боядисване на Великденски яйца. Ще вземат участие 10 -12 деца от селото ни.

20.04. – Великден - Великденски концерт с участие на всички самодейни състави на читалището ни. Изготвяне на изложба на Великденски козунаци и пъстри яйца.

**МАЙ**

24.05. – Ден на славянската писменост и култура – празничен концерт в големия салон на читалището с участие на учениците от Основно училище „Христо Смирненски” . Изложба във фоайето на читалището на рисунки на учениците. Ще вземат участие всички ученици от училището.

**ЮНИ**

01.06. – Ден на детето – спортен празник в читалището, с награди за всички участници. Ще вземат участие 10-15 деца от селото ни.

02.06. – Ден на Ботев и загиналите за свободата на България. Изготвяне на табло.

**ЮЛИ**

В началото на месеца организиране и провеждане на концерт под надслов „От Тел Авив до Радуил” с участници от Израел, самодейците на читалището ни и гости от съседните села.

**АВГУСТ**

15.08. – Голяма Богородица и традиционен събор на селото – празничен концерт на площада.

**СЕПТЕМВРИ**

През първата събота и неделя на месец септември организиране и провеждане на Осемнадесетия международен фолклорен фестивал „Бобфест” с участие на над 70 – 80 колектива от страната и чужбина. Традиционна кулинарна изложба на вкусни гозби от боб, питки, баници и др.

06.09. – Съединението на България. Изготвяне на табло.

22.09. – Честване на Независимостта на България. Уреждане на кът в библиотеката.

**НОЕМВРИ**

01.11. – Ден на народните Будители – изготвяне на табло.

**ДЕКЕМВРИ**

25.12. – Коледен концерт с участие на всички самодейни състави на читалището ни. Специален гост Дядо Коледа с пълен чувал с подаръци.

**САМОДЕЙНИ СЪСТАВИ**

През идната 2020 година в Народно читалище „Христо Ботев-1093”, село Радуил ще продължат да работят следните колективи, които ежеседмично ще правят своите репетиции:

1. Женска фолклорна група за автентичен фолклор „Здравец” – 8 участника с ръководител Мария Стоянова.
2. Женска фолклорна група за автентичен и обработен фолклор „Детелина” – 9 участника с художествен ръководител Васил Сотиров.
3. Танцов състав „Ибърски ритми” – 12 участника с художествен ръководител Николай Борисов.
4. Танцов състав „Лудо младо” – 11 участника с художествен ръководител Андрей Марков.

Участие на всички самодейни състави в различни фестивали, събори и концерти през годината.

05.11.2019 г. Председател: ………………………